60 साल की शिवानी चक्रवर्ती से वीडियो कॉल पर बात की, इलाज में मदद करने को कहा
Shah Rukh Khan fulfilled the last wish of a 60-year-old cancer patient, Shivani Chakravarti शिवानी चक्रवर्ती की आखिरी इच्छा पूरी की। उन्होंने अपनी अपनी फैन से न सिर्फ वीडियो कॉल पर बात की बल्कि उन्होंने इलाज के आर्थिक सहायता देने का वादा किया
बॉलीवुड के बादशाह शाहरुख खान ने हाल ही में 60 साल की कैंसर पेशेंट शिवानी चक्रवर्ती की आखिरी इच्छा पूरी की। उन्होंने अपनी अपनी फैन से न सिर्फ वीडियो कॉल पर बात की बल्कि उन्होंने इलाज के आर्थिक सहायता देने का वादा किया। सोर्सेस की मानें तो जैसे ही SRK को सोशल मीडिया के जरिए शिवानी के बारे में पता चला। उन्होंने उनसे कॉन्टैक्ट करते हुए वीडियो कॉल किया। दोनों के बीच करीब 45 मिनट तक बात हुई। ​​​​​​
शाहरुख ने किया शिवानी के घर कोलकाता आने का वादा
इंडिया टुडे को दिए इंटरव्यू में शिवानी की बेटी ने शाहरुख के साथ हुई वीडियो कॉल को बारे में विस्तार से बताया। उन्होंने कहा कि शाहरुख ने उनकी मां के लिए दुआ पढ़ी। इतना ही शाहरुख ने वादा भी किया वो शिवानी से मिलने के लिए कोलकाता आएंगे। उनकी बेटी की शादी में शामिल होंगे। इतना ही नहीं शाहरुख ने कहा कि वो शिवानी के घर की बनी फिश करी भी खाएंगे। बशर्ते उसमें हड्डियां न हों। सोशल मीडिया पर तस्वीरें सामने आने के बाद से फैंस शाहरुख के जेस्चर की तारीफ कर हैं। लोग उन्हें अलस लाइफ किंग बता रहे हैं।
मौत से पहले शाहरुख से मिलना चाहती हैं शिवानी, कैंसर की लास्ट स्टेज पर हैं
शिवानी के मुताबिक वह मरने से पहले एक बार शाहरुख खान को हकीकत में देखना चाहती हैं। इसके अलावा अगर ऐसा मुमकिन होता है तो वह खुद शाहरुख के लिए बंगाली खाना बनाकर उन्हें खिलाना चाहती हैं। वह शाहरुख के लिए बेहद आम चीजें करना चाहती हैं। शिवानी चाहती हैं कि शाहरुख उनकी बेटी को आशीर्वाद दें।
हमेशा से शाहरुख की फैन रही हैं शिवानी, IPL टीम खरीदने के बाद पसंद करने लगीं क्रिकेट 
शिवानी हमेशा से शाहरुख खान फैन रही हैं। उन्होंने srk के सभी फिल्में देखीं हैं। कैंसर ट्रीटमेंट के बावजूद भी शिवानी पठान देखने के लिए थिएटर गईं थीं। उन्होंने बेडरूम की दीवार पर शाहरुख खान की कई तस्वीरें लगाई हैं। साथ ही एक्टर के IPL टीम बनाने के बाद से क्रिकेट को भी पसंद करने लगीं।
शिवानी की बेटी ने मांगी थी मदद, पूरा करना चाहती थीं मां की इच्छा
दरअसल कुछ दिनों पहले शिवानी की बेटी प्रिया चक्रवर्ती ने सोशल मीडिया पर एक वीडियो पोस्ट किया, जिसमें उन्होंने फैंस से रिक्वेस्ट की कि वो शाहरुख से मिलने में उनकी मां की मदद करें। वीडियो पोस्ट करते हुए प्रिया ने लिखा- नमस्ते, मैं कोलकाता से प्रिया हूं, मेरी मम्मी आखिरी स्टेज के कैंसर की मरीज हैं। मैं सभी से अनुरोध कर रही हूं कि कृपया मेरी मम्मी को शाहरुख से मिलाने में मदद करें। मुझे नहीं पता कि उसके पास कितना समय है, कृपया उनकी अंतिम इच्छा को पूरा करने में उसकी मदद करें।
